Document ID: 32014D0906

SKLEP SVETA 2014/906/SZVP
z dne 15. decembra 2014
o spremembi Sklepa 2013/726/SZVP o podpori Resoluciji VS ZN 2118 (2013) in sklepu Izvršnega sveta OPCW EC-M-33/Dec 1 v okviru izvajanja Strategije EU proti širjenju orožja za množično uničevanje
SVET EVROPSKE UNIJE JE -
ob upoštevanju Pogodbe o Evropski uniji ter zlasti členov 28(1) in 31(1) Pogodbe,
ob upoštevanju predloga visokega predstavnika Unije za zunanje zadeve in varnostno politiko,
ob upoštevanju naslednjega:
(1)
Svet je 9. decembra 2013 sprejel Sklep 2013/726/SZVP (1).
(2)
V Sklepu 2013/726/SZVP je določeno, da obdobje izvajanja projekta iz člena 1(2) Sklepa traja 12 mesecev po datumu sklenitve sporazuma o financiranju iz člena 3(3) Sklepa.
(3)
Tehnični sekretariat Organizacije za prepoved kemičnega orožja (OPCW) je 6. novembra 2014 zaprosil, naj mu Unija dovoli podaljšati obdobje izvajanja Sklepa 2013/726/SZVP do 30. septembra 2015, da bi lahko projekt izvajali še naprej, po datumu prenehanja veljavnosti iz člena 5(2) Sklepa.
(4)
Zaprošena sprememba Sklepa 2013/726/CFSP zadeva člen 5(2) Sklepa in prvi odstavek odseka „Dejavnosti“ v Prilogi, v katerih je treba spremeniti obdobje izvajanja projekta.
(5)
Nadaljevanje projekta iz člena 1(2) Sklepa 2013/726/SZVP, na katerega se je OPCW izrecno sklicevala v prošnji z dne 6. novembra 2014, bi lahko potekalo brez posledic za sredstva.
(6)
Sklep 2013/726/SZVP bi bilo zato treba spremeniti, da bi se omogočila popolna izvedba projekta iz Sklepa, ter v ta namen ustrezno podaljšati njegovo trajanje -
SPREJEL NASLEDNJI SKLEP:
Člen 1
Sklep 2013/726/SZVP se spremeni:
1.
člen 5(2) se nadomesti z naslednjim:
„2. Veljati preneha 30. septembra 2015.“
;
2.
V Prilogi, v odseku „Dejavnosti“, se prvi odstavek nadomesti z naslednjim:
„Podpora OPCW bo zagotovljena z dostavljanjem do petih satelitskih posnetkov Satelitskega centra EU (EU SATCEN) na teden, in sicer ves čas od podpisa pogodbe do 30. septembra 2015.“
Člen 2
Ta sklep začne veljati na dan sprejetja.
V Bruslju, 15. decembra 2014

Labels: 12
8
13
5